昨日4件1W3Q 周三又有「琪」招？
2024年05月20日 11:14
東網電視
更多新聞短片
廖康銘今朝於機坪閘口睇實「儀琪之寶」。
昨日廖康銘出4件，共獲1冠3亞，更爆大冷勝出編號12的練馬師王，認真和味，至於廖廐於周三谷戰的排陣，不少有近績支持，絕對有力承接旺勢連場數胡，當中「國大合」及「年少多好」上仗俱跑入Q腳，銳意補中，至於在港跑過3仗的「儀琪之寶」也不能忽視，觀乎上場突然剷入一席只負頭馬四份三馬位的第4，突然咁神勇，顯然已適應水土，今勻續爭谷中1200米，霍宏聲為保帥權，勢必拚個明白。
今早為廖廐參戰馬最後試跑課期，聲仔到場首匹出試馬正是「儀琪之寶」，重視可見，而人馬在大圈快跳800米，先慢後快，默契更進一步。課後，阿廖第一時間趕去機坪閘口恭迎，並細心聽取「儀琪之寶」呼吸聲，繼而聽聲仔講完操後感，練者隨即笑晒口，對今戰成竹在胸咁款呢！